सँभल कर।
क्या हुआ?
यहाँ एक औरत की मौत हो गई। एक अफ़सर ने कहा आत्महत्या है।
सच की खोज
कड़ी 8 / सच्चाई
आत्महत्या! बकवास!
मुझे लगता है उसने अपनी माँ को मार डाला।
तुम्हें देखना चाहिए था उसने किस आत्मसंतुष्ट नज़र से देखा मुझे।
हाँ, यह एरिन की प्रथम टॉक्स रिपोर्ट है।
फ़ेन्टानिल।
और ऐसे अधिक मात्रा के केसों में आमतौर पर स्तर बहुत ज़्यादा होता है।
लोग बहुत ज़्यादा गोलियाँ खाते हैं।
और यह लगता है जैसे पूरी तरह नापी-तोली खुराक है।
जो मौत के व्यवसाय में काम करने वाले किसी व्यक्ति को पता होगा कैसे करना है।
जैसे तुम्हारी दोस्त, लेनी।
वही औरत जो अपनी डायरी ढूँढने चोरी से मेरे घर आई थी।
मेरी माँ की चर्च की पंखी ले गई और अपनी बच्ची को खेलने को दे दिया।
हाँ, पर एरिन को गोलियाँ फाँकने की पुरानी आदत है।
वह कई बार इलाज भी करा चुकी है इसलिए पुलिस ग़लती से ली गई अधिक मात्रा ही समझेगी।
यह केस तो बंद समझो।
पर एरिन पॉडकास्ट पर आकर मुझे बताने वाली थी कि उस रात क्या हुआ था।
वाक़ई?
अच्छा, तो लेनी जताएगी कि एरिन बहुत परेशान थी
क्योंकि तुम गड़े मुर्दे उखाड़ने वाली थी।
तो उसने क्या किया?
अपनी परेशानी कम करने को कुछ गोलियाँ लीं और ग़लती से अधिक मात्रा ले ली।
और लेनी केवल एक कारण से ऐसा करेगी।
अगर उसने अपने पिता को मारा हो और अपनी माँ को चुप रखवाना चाहती हो।
हाँ, मैं समझ रहा हूँ।
कम से कम एक बार तो तुम मुझसे सहमत हुए। आख़िरकार।
मैं तुमसे इस चीज़ पर सहमत हूँ।
तुम्हें मेरी प्रतिभा दिखनी शुरू हो गई है।
इतना तो मैं नहीं कहूँगा।
-हैलो? -हैलो।
यह कैलिफ़ोर्निया जेल से पहले से भुगतान की हुई
मूल्यदेय कॉल है।
मूल्य स्वीकार करने के लिए...
मेरे पास ज़्यादा समय नहीं है।
-मुझे वापस आम क़ैदियों में भेज दिया गया है। -उफ़।
ग़नीमत होगी अगर आज शाम तक भी ज़िंदा रह पाया।
क्या तुम्हारा वक़ील संरक्षात्मक अभिरक्षा के लिए आवेदन कर सकता है?
नहीं, बहुत देर हो चुकी है।
सुनो, अगर मैं अपनी माँ से पहले मर गया,
तुम्हें मुझसे वादा करना होगा कि उन्हें यह पता नहीं चलने दोगी।
ऐसी बातें मत करो। मैं तुम्हें बाहर निकाल लूँगी।
तुम उसके घर डेरा डालो, उसका फ़ोन चोरी कर लो अगर...
-मैं वॉर्डन को फ़ोन करती हूँ। -पॉपी।
यह कवनी के लिए है।
-वॉरेन। -कमीने!
वॉरेन।
उन्होंने मुझे फ़ोन किया,
उनके शब्द लड़खड़ा रहे थे और वह पॉपी पार्नेल के बारे में बड़बड़ा रही थीं।
मैं उनको शांत करने के लिए वहाँ गई
पर जब तक मैं वहाँ पहुँची, वह पहले ही...
अभी भी बात समझ नहीं आई।
पर हमें कैसे पता चलता माँ के दिमाग़ में क्या चल रहा था?
उन्हें ख़ुद भी कहाँ पता था।
असंभव। तुम समझ नहीं रही हो।
हम नई शुरुआत करने वाले थे।
हम दोनों, यहाँ, एक साथ।
तुम वहाँ क्यों गईं थीं?
क्या मतलब है तुम्हारा?
उन्होंने तुम्हें क्यों फ़ोन किया, मुझे क्यों नहीं?
उन्होंने तुम्हारे सामने ख़ुद को ऐसे कमज़ोर कभी नहीं दिखाया।
मुझे नहीं पता।
शायद वह डरी हुईं थीं
कि तुम से किए हुए वादों पर वह ख़री नहीं उतरेंगी।
तुम्हें सच में ऐसा लगता है?
हे, भगवान।
जोज़ी, मेरा यह मतलब नहीं...
माँ को मत बताना, अच्छा?
तुम ठीक हो?
जोज़ी, तुम ठीक हो?
शाम तक मुझे इसका जवाब चाहिए।
मुझे तुम्हारी मदद चाहिए।
-किसके साथ? -लेनी बहर्मन के साथ।
उसे मानसिक संस्थान में भेजा गया था और शायद अँदर बिताए उसके समय में कुछ जवाब मिलेंगे।
यह मौक़ा तुम मेरे सहयोगी की पत्नी के साथ गँवा चुकी हो।
मुझे उसके मेडिकल रिकॉर्ड नहीं, केवल उसके डॉक्टर का नाम चाहिए।
जब मैंने तुम्हें आते हुए देखा तो सोचा, "अंततः। यह हमारे बारे में बात करने आ गई।"
-तुम मुझसे क्या चाहते हो? -सच्चाई, जो मुझे नहीं मिल रही।
-किस बारे में? -रहने भी दो, पॉपी।
वॉरेन और मैं बिलकुल अलग हैं।
पर फिर भी मुझे लगा जैसे हम जुड़े हुए हैं।
मेरी किस्मत उसकी किस्मत से जुड़ी हुई है।
मैं उसके लिए वैसे लड़ना चाहती थी जैसे अपने लिए लड़ती।
जैसे मैं अपने लिए तब नहीं लड़ पाई जब मैं बच्ची थी।
जब तुम बच्ची थीं।
मुझे तुम्हारी पालक माँ, शर्ली मैक्सवैल के के बारे में कुछ जानकारी मिली।
पता चला जिस दौरान तुम उनके पास थीं, उनकी डूबने से मौत हो गई।
मुझे उसकी बात करना पसंद नहीं।
केवल समझने की कोशिश कर रहा हूँ।
वह मेरे सामने डूब गईं जब मैं नौ वर्ष की थी।
मेरी माँ की मौत को तब एक साल भी नहीं हुआ था।
अब, मुझे उस समय की किसी भी चीज़ के बारे में सोचना अच्छा नहीं लगता है।
मैं अपनी माँ की मदद नहीं कर पाई।
मैं शर्ली की मदद नहीं कर पाई।
और इसीलिए तुम इस केस को लेकर इतनी परेशान हो।
वॉरेन के पास समय नहीं बचा है।
और मेरे पास भी।
मुझे लेनी के साथ सच में तुम्हारी मदद चाहिए।
देखता हूँ क्या कर सकता हूँ।
धन्यवाद।
पर उसकी एक कीमत है।
मुझे न्यू यॉर्क में अपने पिताजी की फ़र्म की अध्यक्षता करने की पेशकश आई है।
क्या? इंग्रम...
पॉपी, मैं इसमें तुम्हारी मदद कर रहा हूँ ताकि तुम्हारा यह केस ख़त्म हो जाए,
ताकि तुम फिर वही काम करो जो करती थीं, हम फिर जैसे थे वैसे हो जाएँ।
इस तरह हम ख़ुद को वापस पा सकते हैं।
तुम्हारा समय समाप्त हो रहा है, वॉरेन!
तुम अब मरोगे, केव।
अपने आसपास नज़र रखना।
मैं तुम्हें बुरी तरह पीटूँगा, तुम्हारा ख़ून बहाऊँगा।
चैन से सोना, राजकुमारी।
तुम तो मरोगे।
मैं तुम्हारी जान निकालूँगा, केव।
मैं तुम्हें ख़त्म कर के ही रहूँगा।
क्या मिला तुम्हें?
ख़ुशियों भरे दिन, सिवाय यह कि यहाँ से एक चीज़ गायब है: लेनी।
जैसे-जैसे लड़कियाँ बड़ी हो रही हैं, वह कम से कम दिख रही है।
एरिन और जोज़ी की बहुत तस्वीरें हैं।
चक और जोज़ी।
यह तस्वीर खींचता है? तुमने बस पकड़ क्यों रखा है?
पता नहीं। मुझे... यह अभी भी वीडियो बना रहा है।
वह एक बाहर वाली बन गई है।
एक मिनट रुको ज़रा।
इंग्रम
कुछ पता चला?
बीमा कंपनी काम आ गई।
लेनी का डॉक्टर अभी भी रेडवुड में काम करता है। इयन पूल।
हाँ।
इसके लिए बहुत धन्यवाद।
न्यू यॉर्क वापस जाने के बारे में सोचो। सच में सोचो।
हम इस बारे में बाद में बात करेंगे। मैं वादा करती हूँ।
तुम मज़ाक कर रही हो क्या?
क्या अभी के लिए हम अपना ध्यान केवल लेनी बहर्मन पर रखें?
ठीक है।
अब आगे क्या?
जोज़ी, मुझे तुम्हारी माँ का अफ़सोस है।
तुम्हें अफ़सोस है? सच में?
मैंने अपनी माँ को नौ वर्ष की उम्र में खो दिया था।
और मैं अभी भी उनको हर रोज़ याद करती हूँ। और अभी भी यह मुझे दर्द देता है।
मेरी माँ की मौत दवाई की अधिक मात्रा लेने से उस समय हुई
जब तुम दुनिया को यक़ीन दिलाने की कोशिश कर रही थीं कि वह एक ख़ूनी हो सकती है।
तुम्हारे पॉडकास्ट के लिए इससे बेहतर क्या होगा?
सच्चाई का पता लगना।
मैं तुम्हारी माँ से मिलने जा रही थी जब उनकी मौत हुई।
क्यों?
वह मुझे सब बताने वाली थीं।
जब मैं तुम्हारी आंट सूज़न के घर पहुँची
तो चिकित्सीय सहायकों के साथ तुम्हारी बहन वहाँ पर थी।
हत्या के समय तुम्हारी माँ एन्टाब्यूस नामक एक दवाई ले रही थीं।
वह पार्टी में पीकर बेहोश नहीं हुई थीं, जोज़ी,
उन्होंने तो उस रात पी ही नहीं थी।
पर तुम्हें यह पता था, है ना?
उनको मुझे बताने का मौक़ा ही नहीं मिला कि वह क्या जानती थीं।
-और मुझे नहीं लगता यह दुर्घटना थी। -नहीं।
तुम्हारी बहन को उनकी लाश मिली।
तुम्हारी बहन को कथित रूप से तुम्हारी माँ ने बुलाया।
बस करो।
उनके शरीर में मिली दवाई की मात्रा सामान्य आत्महत्याओं जितनी नहीं है।
-उसकी मात्रा बिलकुल नापी-तोली... -बस, हो गया।
मुझे लगता है लेनी ने तुम्हारे पिता को मारा।
और जब उसे पता चला तुम्हारी माँ सब बताने वाली है, उसने उसे भी मार दिया।
अब केवल तुम ही बची हो, जोज़ी।
सत्रह साल, तुमने उससे कोई संबंध नहीं रखा।
अपना नाम बदला, सुनिश्चित किया वह तुम तक ना पहुँच सके।
बस, छोड़ दो।
तुम क्या कर रही हो? लेनी...
अगर तुम्हारे मन का छोटा सा हिस्सा भी यह मानता है कि इसमें से कुछ सच हो सकता है,
तो तुम्हें मेरी मदद करनी होगी।
तुम क्या करवाना चाहती हो मुझसे?
रेडवुड संस्थान
-मैं आपकी कुछ मदद करूँ? -हाँ।
मैं यहाँ अपने नाबालिग समय के रिकॉर्ड लेने आई हूँ।
वह लेने की अनुमति डॉ. पूल ने दी है।
-और आपका नाम? -लेनी बहर्मन।
डॉ. पूल।
तुम्हें इतना स्वस्थ देखकर अच्छा लगा।
कैसा कर रही हो तुम?
बहुत बढ़िया चल रहा है।
मेरी शादी हो गई है। मेरी एक चार साल की बेटी है।
तुम्हें तुम्हारे रिकॉर्ड चाहिए?
हाँ। मुझे नौकरी के लिए आवेदन देना है।
बाल सेवाएँ।
स्वाभाविक है वे मुझसे संबंधित हर कागज़ देखना चाहते हैं
जिसमें मेरे यहाँ बिताए समय के रिकॉर्ड भी शामिल हैं।
अच्छी बात है।
माइकल तुम्हारी मदद करेगा।
तुम्हें ख़ुश देखकर मुझे बहुत ख़ुशी हुई, लेनी।
धन्यवाद।
लेनी, हमें बात करनी होगी।
ज़रूर, मैं बस श्री. कार का मृत्यु प्रमाणपत्र ख़त्म कर लूँ।
वह रोज़मैरी ख़त्म कर लेगी।
मृत्यु प्रमाणपत्र कार्य-पत्र
तो, पिछले कुछ हफ़्तों में कुछ परेशान करने वाली बातें सामने आईं हैं।
कैसी बातें?
अनुचित व्यवहार।
तुम्हारे और वर्जीनिया रीड के पोते के बीच अनैतिक यौन संबंध।
तुम्हारे परिवार पर बने इस पॉडकास्ट के बारे में लोग बातें कर रहे हैं।
तुम्हारी मशहूरी हो गई है। उसने इस संबंध का भेद खोल दिया।
उसने कई लोगों को बताया और उसके पिता ने हमें शिकायत की।
वह कोई बच्चा तो नहीं था।
मुझे तुम्हें तुरंत नौकरी से निकालना होगा।
नहीं। नहीं!
मुझे तुम्हारी चाबी चाहिए।
लो, रखो अपनी चाबी।
रेडवुड मानसिक स्वास्थ्य का संस्थान
क्या लिखा है इसमें?
नाटकीय व्यक्तित्व विकार के संकेत।
ध्यान आकर्षित करने की तीव्र इच्छा।
मनोविकृति।
"इसके साथ ही, मरीज़ अपनी जुड़वाँ बहन,
जोसेफ़ीन बहर्मन के प्रति एक असाधारण जुनून प्रदर्शित करती है।
लगभग तर्कहीन।
अकसर अपनी और अपनी बहन की हरकतों में अंतर नहीं कर पाती।
अपनी जुड़वाँ बहन से अलग होने का विवरण देते हुए उसने इसे 'तेज़ शारीरिक दर्द' बताया।"
क्या?
जोज़ी, और क्या लिखा है इसमें?
उन्हें लगता है उसने झूठ बोला कि मेरे पिता उसका यौन उत्पीड़न करते थे।
"इस आरोप का असली उद्देश्य पिता और जुड़वाँ बहन, जोसेफ़ीन के बीच के करीबी
भावनात्मक संबंध को समाप्त करना था।"
चली जाओ, जोज़ी।
क्या तुम्हें उस रात का कुछ भी याद है?
बस कुछ झलकियाँ। पर कुछ समझ नहीं आता।
मेरे पिता का चेहरा, फड़फड़ाते पंख, ख़ून।
मैं तुम्हें कुछ दिखाना चाहती हूँ।
यह क्या हो रहा है?
मैं ऐला को टाहो लेकर जा रहा हूँ।
कब से?
जब से पुलिस ने मेरे काम पर आकर ग्राहकों के साथ तुम्हारे व्यवहार के बारे में पूछा।
हे, भगवान। मेरी कमीनी बॉस।
उन्होंने ग्राहकों की गायब दवाईयों का ज़िक्र किया।
क्या?
हे, भगवान, ऐलेक्स। मैं तो...
मेरी माँ की अभी-अभी मौत हुई है।
मेरा मतलब, क्या मैं...
-हे, भगवान। -क्या कर रहे हो तुम?
ऐलेक्स! रुको!
तुम्हारे मरीज़ की गोलियाँ।
ज़ाहिर है, मैं इसका कारण बता सकती हूँ।
मैं तुम्हें कोशिश करते देखना चाहूँगा। क्योंकि मुझे तो कोई कारण नहीं मिला।
क्या तुमने यह किया है?
नहीं, मैं किसी ग्राहक के साथ कभी नहीं सोई।
क्या? और सच में, तुम्हें बिलकुल नहीं पता...
मैं तुम्हारे ग्राहक की बात नहीं कर रहा!
तो फिर किसकी बात कर रहे हो?
मैंने इस पूरे विवाहित जीवन में कभी कोई सवाल ना पूछने की आदत बना ली थी।
अब क्यों शुरू करूँगा?
क्या तुम वापस आओगे?
क्या तुम ऐला को वापस लाओगे?
तुम यह वाक़ई मिटा रहे हो?
हाँ।
मुझे याद है जब मैंने यह तुम्हारे ऊपर बनाया था।
मैंने अपने मन में सोचा, "इस लड़के को भनक भी नहीं है...
यह निशान बनवाकर किस चक्कर में फँसेगा।"
मुझे पता था। इसीलिए मैं अब यहाँ आया हूँ।
हो गया।
अब तुम जा सकते हो।
धन्यवाद।
इनको मिटाना...
तुम्हें पता है ना इसका मतलब मौत है?
मैं पहले ही मर चुका हूँ।
वैसे नहीं जैसी मौत इसके लिए वे तुम्हें देंगे।
मेरा शरीर पहले ही ख़त्म हो चुका है।
शायद केवल यही एक तरीका है जिससे मैं अपनी आत्मा बचा सकूँ।
बहर्मन परिवार
हैलोवीन रात्रि के हत्याकांड में किशोर पड़ोसी गिरफ़्तार
संदिग्ध व्यक्ति
चक बहर्मन के हत्याकांड में वॉरेन केव पर एक व्यस्क के तौर पर मुकदमा होगा
मुझे उस दिन के बारे में सब याद है।
सब कुछ।
पर वह रात...
इस समय वॉरेन की जान ख़तरे में है।
वह लेनी के कारण जेल गया पर तुम्हारे कारण वह मर सकता है।
मेरे पास उस रात का एक वीडियो है। तुम्हें चला कर दिखाऊँ?
हैलो, डैडी।
मुझे वो पोशाकें याद हैं।
हम ऐन बोलेन के पीछे पागल थे।
कितना खराब है। अभी तुम्हारा सिर काटते हैं।
मैं उस रात के बारे में तुम्हें कुछ पूछना चाहती थी।
तुम वह हॉल की मेज़ पर पड़ी प्रतिमाएँ देख रही हो? तीतरों की?
चली जाओ, जोज़ी।
माँ को मत बताना, अच्छा?
हत्या की रात को उनमें से एक गायब हो गया।
हमें लगता है वह हत्या का हथियार हो सकता है।
तुम्हें पता है वह कहाँ है?
शायद।
इसकी चिंता मत करो। इससे कोई ख़तरा नहीं है।
यही तुम्हारी समस्या है, लड़के।
यहाँ फलने-फूलने वाले लोग आमतौर पर काफ़ी ख़तरनाक होते हैं।
देखो, तुमने मेरे हालात के बारे में ज़रूर सुना होगा।
मुझे मदद की ज़रूरत है।
मैं जानता हूँ तुम्हें लोगों का मुझे मारना पसंद नहीं,
तो मैंने सोचा यह दोनों के लिए फ़ायदे को सौदा हो सकता है।
तो यह मेरे लिए अच्छा होगा?
मैं बस इतना ही कह सकता हूँ...
तुमसे सुरक्षा पाने के लिए जो ज़रूरी होगा, मैं करूँगा।
ठीक है? ड्रग, मोबाइल, सिग्रेट।
तुम जीवित रहना चाहते हो?
मैं तुम्हें नापसंद नहीं करता,
क्योंकि मैं तुम्हारे लोगों को ज़्यादा नापसंद करता हूँ।
रेन्स, वह नहीं...
वे अब मेरे लोग नहीं हैं।
तो एक अश्वेत लड़की ने तुम्हें रोशनी दिखा दी
और अचानक हम सब परवाह करनी शुरू कर दें?
सुनो, मेरे पास कोई विकल्प नहीं बचे हैं।
फिर भी, आजकल माहौल काफ़ी शांत है।
तुम्हारी रक्षा करने का मतलब है लड़ाई की शुरुआत, शायद इनमें से किसी की मौत।
तुम्हारे लिए?
यह नहीं कर सकता।
हे, भगवान।
-तुमने डैडी के बारे में यह सब क्यों लिखा? -क्योंकि यह सच है।
मैं जानती हूँ तुम उनकी पूजा करती हो, पर वह...
जोज़ी।
मैं नहीं चाहती।
-तुम्हारी इच्छा नहीं चलेगी। -डैडी, रुको।
जो मैं कह रहा हूँ, करो। चलो।
-चलो, अँदर! -डैडी, रुको!
-चलो मेरे ऑफ़िस में। -डैडी, छोड़ो मुझे!
रुको! छोड़ो मुझे!
छोड़ो उसे!
जोज़ी...
जोज़ी, नहीं। जोज़ी, रुको।
-हे, भगवान। -क्या हुआ, जोज़ी?
वह...वह मैं थी।
वह मैं थी।
तो, तुमने इतना हंगामा किया और सबको परेशान किया।
किसलिए? मिला तो कुछ भी नहीं।
वॉरेन आज़ाद हो जाएगा।
हाँ और प्यारी, मासूम, अच्छी बहन जोज़ी उसकी जगह ले लेगी।
सोचो, तुम्हारे कारण वहाँ अँदर उसके साथ क्या होगा।
सिर्फ़ इसलिए क्योंकि तुमने अपने काम से काम नहीं रखा।
अगर मुझे जाना होता तो फिर भी चल जाता।
पर जोज़ी? उसे तो कच्चा खा जाएँगे।
वह कमज़ोर वाली जुड़वाँ बहन है। हमेशा दोनों में से एक होती है।
और तुम्हें झूठ बोलने की कभी कोई सज़ा नहीं मिलती।
तुमने अपने पिता के बारे में झूठ बोला। वॉरेन के बारे में झूठ बोला।
मैं अपनी बहन को बचा रही थी।
कहो कि वह तुम थीं।
तुम्हारा दिमाग़ खराब हो गया है।
दोष स्वीकार कर लो नहीं तो जोज़ी को तुम्हारे किए की कीमत चुकानी पड़ेगी।
देखो, तुम्हारे डॉक्टर ने कहा था। तुम उसे बहुत प्यार करती हो।
तो यह साबित करो । बचाओ उसे।
तुम सही कह रही हो। यह मेरी समस्या है।
जितना वह मुझे प्यार करती है, उससे ज़्यादा करती हूँ मैं उसे।
अब मैं यह समझ गई हूँ, और मुझे उसे ख़ुद से आगे रखना बंद करना होगा।
तो, अब फ़ैसला तुम्हें करना है, पॉपी।
सब तुम पर निर्भर करता है।
तुम्हें पहले दिन से वॉरेन को निरपराध साबित करने का भूत चढ़ा हुआ है।
उसके पिता मर गए...तुम्हारे घर में।
बार पर छापा पड़ा, साइडी गिरफ़्तार हुई इंग्रम दूसरे कमरे में सो रहा है।
अब तुम बीच में क्यों रुक रही हो?
जोज़ी भी एक शिकार है, वॉरेन की तरह, अपनी बहन के कारण।
वह जेल में ज़िंदा नहीं बचेगी, डेज़।
तुम्हारा काम ख़त्म हो गया। तुमने यह किया सच्चाई का पता...
मैंने यह किया...
ताकि मैं रात को शांति से सो सकूँ।
जब से मैं नौ वर्ष की थी, माँ की मौत हुई और मैं मिस शर्ली के साथ रहने गई...
मैंने बस एक ही चीज़ चाही है,
कि मैं रात को जब लेटूँ तो शांति से सो सकूँ।
वॉरेन वह सारी बेचैनी वापस ले आया।
और अगर मैंने जोज़ी को जेल भेज दिया तो फिर से वही सब शुरू हो जाएगा।
मुझे पता है तुम्हें तकलीफ़ हो रही है। मैं यह देख सकती हूँ।
पर केवल तुम्हीं यह तय कर सकती हो कि क्या करना है।
और तुम जो भी फ़ैसला लो...
बेहतर होगा, पूरे विश्वास से लो।
नाम: वॉरेन केव कड़ी 8
सच्चाई
जब मैं छोटी थी,
मेरी माँ ने हमारी रसोई में एक उद्धरण फ़्रेम करा कर रखा हुआ था।
जब मैं घर से गई तो उसे अपने साथ ले गई।
हो सकता है, अवचेतन तौर पर मेरे पत्रकार बनने में उसने कोई भूमिका निभाई हो।
"मैं सदा सच्चाई का समर्थन करूँगा, चाहे वह कोई भी बोले।
मैं हमेशा न्याय का समर्थन करूँगा, चाहे वह किसी के भी पक्ष में हो या विरुद्ध हो।"
मैल्कम एक्स।
समस्या यह है कि मैल्कम भाई ने कभी नहीं बताया कि क्या करना चाहिए
जब सच्चाई और न्याय एक साथ ना हों।
एक क्षण के लिए, कल्पना करो:
आप बिना सोचे-विचारे समुद्र में एक कंकड़ फेंकते हैं।
आप अपनी राह चले जाते हैं जबकि उस फेंके गए कंकड़ से उठी तरंगें
दूसरे तट पर ज्वारीय लहरें उठा देती हैं।
यह पॉडकास्ट वह लहर थी।
और इसने जिसकी ज़िंदगी को भी छुआ, उन्होंने अपने जीवन के हर पल में इसे महसूस किया।
इसने सब उलट-पलट...नहीं...
मैंने न्याय की तलाश में सब उलट-पलट दिया।
"न्याय।" मेरी समझ से कहीं अधिक अस्थिर शब्द।
मैंने वही किया जो मुझे करना चाहिए था।
और अब मुझे उसकी कीमत चुकानी होगी।
इस केस में शामिल हर व्यक्ति के लिए न्याय का मतलब अलग-अलग रहा है।
मेरी माँ को अकेले मत मरने देना।
यह सन् 1999 में भी सच था और आज भी है।
इस श्रृंखला की शुरुआत में मैं जवाब ढूँढना चाहती थी।
मैं सफ़ल हुई।
पर किस कीमत पर? बहर्मन परिवार, केव परिवार और मेरे लिए।
एक ग़लत को सही करने के लिए मैं किस हद तक जाऊँगी?
मैं क्या खोने को तैयार हो जाऊँगी?
और कौन हूँ मैं अगर अपनी ग़लती सुधारने के लिए मैं सब ख़तरे में नहीं डालती?
शुक्रवार, दस मई, शाम 4.06 बजे मेनलो पुलिस विभाग
यह जोसेफ़ीन बहर्मन का रिकॉर्ड किया हुआ बयान है।
जोज़ी।
क्या तुम इसे थोड़ा ऊँचा दोहराओगी?
तुम्हारे पिता को किसने मारा?
मेरी माँ ने।
तुम्हारी माँ, एरिन बहर्मन?
हाँ।
तुम्हारी माँ ने तुम्हारे पिता को क्यों मारा?
मेरी रक्षा करने के लिए।
मेरे पिता...
कई सालों से...
मेरा यौन उत्पीड़न कर रहे थे।
मेरी माँ...उन्हें मेरी डायरी मिल गई।
उन्होंने उसके बारे में पढ़ा और...
वह बस मेरी रक्षा करना चाहती थीं।
तुमने क्या किया?
एक पुराना बलूत का पेड़ था, वह हमारे लिए बहुत ख़ास जगह है।
लेनी और मैं अपने बचपन का एक टाइम कैप्सूल वहाँ से खोद कर निकालने गए थे
और उसकी जगह हमें वह मिल गया।
हमें वह उनकी लाश के पास खड़ी मिलीं।
और उन्होंने कहा...
उन्होंने हमें इसे राज़ रखने के लिए कसम दी।
हम बस डरे हुए बच्चे थे।
हम बस छोटे बच्चे थे।
मैंने तुम दोनों को वापस सो जाने को कहा था ना। जल्दी करो।
तुमने यह पुलिस को 20 साल पहले क्यों नहीं बताया?
क्योंकि मुझे याद नहीं था।
डिटेक्टिव, मेरी मुवक्किल का याददाश्त वापस पाने का निदान हुआ है।
उस घटना के कारण हुए तनाव की वजह से
यह यादें अनजाने में दब गई थीं।
इनके परिवार से संबंधित हाल की घटनाओं से वे पुनः सक्रिय हो गई लगती हैं।
और पुलिस को दिया गया तुम्हारा बयान?
मेरी माँ ने मुझे सिखाया था।
चलो।
बोलो।
हाँ, वह वॉरेन था।
वॉरेन केव?
लेनी।
तो पूरी तरह बात साफ़ करने के लिए बताओ,
तुमने वॉरेन केव को दीवार फाँदते हुए नहीं देखा?
नहीं।
तो 20 साल पहले वॉरेन केव के बारे में दिया गया तुम्हारा बयान झूठा था?
हाँ।
बत्तीस नंबर खोलो।
चलो, केव। तुम आज़ाद हो।
उन्नीस साल पहले, मैंने वॉरेन केव के बारे में लिखा था।
उन्नीस साल पहले, मुझे जाति के सिवा कुछ नज़र नहीं आया।
अपनी और उसकी।
उसकी ज़िंदगी, मेरी ज़िंदगी,
केवल जाति के आइने से देखी।
तुम ज़िंदगी आगे कैसे जिओ
जब तुम्हारे सामने आने वाली सच्चाई...
तुम्हारी आत्मा को हमेशा के लिए घायल कर जाए?
तुम जीवन जीने की उमंग फिर से कैसे पैदा करो
जब किस्मत ने उसे सालों पहले मिटा दिया हो?
आगे बढ़ने की इच्छा कहाँ से लाओ
जब तुम्हें यह भी नहीं पता कि जाना कहाँ है?
हैलो, माँ।
मैं हूँ।
मैं...
भी तुम्हें प्यार करती हूँ।
यदि मैं न्याय की समर्थक हूँ,
चाहे वह किसी के भी पक्ष में हो या विरुद्ध हो,
क्या इस केस में वास्तव में न्याय हुआ है?
तो, क्या तुम अभी भी रहने का सोच रही हो?
मैं रहना तो चाहती हूँ।
मेरे पास अब केवल तुम ही बची हो।
तुम्हें यह याद हैं? यह छोटी-छोटी अँगूठियाँ।
इतने साल, इन्होंने मुझे तुम्हारे क़रीब होने का एहसास दिलाया।
मुझे लगा कि 20 साल बाद, मैं आख़िरकार माँ को समझ पाई हूँ।
कि वह कोशिश कर रही थीं, एक अच्छी माँ बनने की...
पर वह पॉपी को सब बताने वाली थीं ना?
इतना तनाव उनसे बर्दाश्त नहीं हुआ।
इसलिए तुमने उनको गोलियाँ दीं। मेरे लिए।
हाँ, मेरा मतलब, मैं सब कुछ तुम्हारे लिए ही तो करती हूँ।
हमेशा।
जितना तुम मुझे प्यार करती हो, मैं तुम्हें उससे ज़्यादा करती हूँ, याद है?
तुम ठीक कह रही हो, पर यह असंभव है, लेनी।
तुम बहुत अस्वस्थ हो।
पॉपी सही थी।
लेनी डन?
जोज़ी।
तुम्हें एरिन बहर्मन की हत्या के लिए गिरफ़्तार किया जाता है।
-रुको। जोज़ी। -हाथ पीछे करो।
जोज़ी।
जोज़ी!
तो, क्या यह न्याय है?
क्या मैंने अतीत के इस सफ़र में फ़ायदे से ज़्यादा नुकसान किया है?
उसके लिए...
वह...
मेरा फ़ैसला शायद...
स्वर्ग के न्यायाधीश करेंगे।
मार्कस। तुम यहाँ क्या कर रहे हो?
मैं अँदर आ जाऊँ?
हाँ।
तो, तुम्हारी बहन, डेज़िरी,
उसने बताया तुम न्यू यॉर्क जा रही हो।
क्या यह सच है?
हाँ, लग तो ऐसा ही रहा है। पर...
शायद यह अच्छा ही रहेगा, हँ?
ऐसा इंग्रम चाहता है, पर मुझे नहीं पता।
अगर इससे तुम्हारे लिए आसान हो जाए...
मैं वैसे भी यह ख़त्म करने वाला था।
क्या?
यह छानबीन।
हम दोनों का एक-साथ काम करना।
जब मैंने तुम्हारे पिता की पार्टी में तुम्हें बार पर देखा,
वहाँ खड़ी इतनी सुँदर लगती हुई,
पैसों और गहनों से लदी-फदी...
मुझे याद आया मैं तुम्हें कितना प्यार करता था...
मैं तुम्हें अब भी कितना प्यार करता हूँ।
-मार्कस। -नहीं।
और मैं बहुत बड़ा मूर्ख था जब हम एक-साथ थे।
एक बेवकूफ़ लौंडा जो सोचता था उसे सब पता है।
पर मुझे यह नहीं पता था कि एक औरत जो तुम्हें पूरे दिल से प्यार करे
बहुत दुर्लभ और अनूठी होती है।
अब मुझे यह पता चल गया है।
पर अब बहुत देर हो चुकी है।
और इंग्रम, वह एक...
बहुत शानदार इनसान है।
और मैं कभी ऐसा कुछ नहीं करूँगा जिससे तुम्हारी ज़िंदगी में गड़बड़ हो।
तो, इसलिए मैं चला... तुम्हारी ज़िंदगी से बाहर।
पहली कड़ी में मैंने आपसे कहा था कि यह कार्यक्रम अलग होगा।
कि यह कार्यक्रम केवल वॉरेन केव के बारे में नहीं होगा,
बल्कि मेरे बारे में भी होगा।
तो सवाल यह उठता है...
कि यह सफ़र ख़त्म होने के बाद मैं कौन हूँ?
अंततः क्या मैं असली मैं बन गई हूँ...
या असली पॉपी पार्नेल कहीं भीतर छुप गई है...
और अधिक अँदर?
केवल समय, अगली चुनौती, अगली कठिनाई,
किस्मत के साथ अगला सामना ही बताएगा।
मैं हूँ पॉपी पार्नेल।
सुनने के लिए धन्यवाद।
उपशीर्षक अनुवादक: मृणाल अग्रवाल